Bakeriet Frugård

Erlend Ropstad
2026-01-28 19:00 - 21:30 (Europe/Oslo) | Arena, Borggata 20, Stord, 5417, Norway
I februar 2006 kom eit debut-minialbum med ein artist som heitte Erlend Ropstad ut. Han låt
som ein singer-songwriter, skreiv smått melankomiske songar på engelsk, og fleire spurte seg;
treng me fleire av desse artistane her?
Dette er 20 år sidan, når me skriv februar 2026, noko som betyr 20-årsjubileum for ein
suksesshistorie innan norsk musikk, med ein artist som utvilsomt har eit heilt eige kunstnerisk
uttrykk i dag. Veldig få, om nokon, maktar å skrive rock på norsk, med så høg kvalitet,
og eit samla pressekorps, og spellemannsjuryar, har stilt seg bak den påstanden.
Han har sakte bygd opp ein trufast tilhengarskare over heie landet, på den gode gamle
måten; skrive gode låtar som folk tar til seg, og spele mykje ute. Det har blitt eit firesifra
antall konserter i løpet av desse 20 åra, og til vinteren legg han til ca 40 nye, med ein
soloturné som dekker heile landet. Vel møtt!

Dører kl 19
Konsertstart kl 20

Valentourettes speller Jokke
2026-01-31 20:00 - 23:30 | Arena, Borggata 20, Stord, 5417, Norway
Det er ei sann glede å ønske Valentourettes velkommen tilbake til Arena!
Medlemmene har bakgrunn frå både Jokke & Valentinerne og Jokke Med Tourettes, og som bandnavnet indikerer er dette ei samanslåing av desse to. Med Petter Pogo på bass, Runar «Kula» Johannessen på trommer og sjølvaste Petter Baarli på gitar utgjer dei ein kraftpakke med lang fartstid, og solid erfaring med materialet. Tarjei Foshaug har vore vokalist sidan 2006. Han leverer Joachim Nielsen sine songar med ekte innlevelse, og har markert seg som ein drivande frontfigur. Bandet har spelt for fulle hus frå Longyearbyen til Flekkefjord, til stormande jubel og stor glede, både for dei som rakk å oppleve Jokke då han var blant oss, og dei som har måtta nøye seg med platene.

Tønes
2026-02-06 20:00 - 22:30 | Arena, Borggata 20, Stord, 5417, Norway
Tønes er ein av landets mest særeigne artistar, og me er utrulig glade for endeleg å ha han tilbake i Arena! Med sitt lune blikk på kvardagen, sine skarpe observasjonar og komiske vendingar, har han rørt og mora publikum i fleire tiår.
Med seg har han denne gong Anne Lise Frøkedal, kjent for sine stemningsfulle gitarparti og sitt sterke musikalske uttrykk. Saman skaper dei ei nær konsertoppleving – full av gode historier, finurlege tekstar og melodiar som legg seg varmt i kroppen.
Tønes er heidra med heile fire Spellemannspriser, Prøysenprisen, Dialektprisen, og har ein solid katalog med åtte album, fire EP-ar og ei bok på samvittigheten. Dette blir ein kveld der både hjartet og lattermusklene får noko å jobbe med.
Arrangementet er eit samarbeid mellom Bakeriet Frugård og Stord mållag.
Dørene opnar kl 20
Spelestart kl 21

100 dagar 2026
2026-03-06 00:00 - 2026-03-07 23:59 | Arena, Borggata 20, Stord, 5417, Norway
13 nye og lovande artistar er klar for å innta Arena første helga i mars! Kanskje du finn din nye favoritt her?Psst! Er du under 25 får du ekstra kjekk pris på delegatpass. Som delegat får du tilgong til delegatprogrammet, mykje godt fagleg påfyll og anledning til å skaffe deg nye kontaktar i bransjen

Sigrid Moldestad
2026-03-13 20:00 - 23:00 | Arena, Borggata 20, Stord, 5417, Norway
Sigrid Moldestad har siste året jobba mykje solo med akustiske konsertar, og ser difor ekstra fram til å dra på tur med musikarane ho har jobba med i mange år. Moldestad er kjend for si fortellerglede og kommunikasjon med publikum. Musikalsk spenner det frå det ville til det vakre. Musikarane i bandet pregar musikken med sine bakgrunnar i ulike genrer; visepop, blues, rock og kyrkjemusikk. Saman skapar dei eit musikalske overskot som rører.

Folkemusikken er rota Sigrid Moldestad bygger sitt musikalske landskap i. Ho skriv tekstar på nynorsk, eller toneset diktarar som Jan-Magnus Bruheim, Robert Burns og Jakob Sande. Mellom dei lyriske fortellingane kjem villskapen i felemusikken fram. Sigrid Moldestad driv for tida med innspeling av nytt album som kjem våren 2026. På konserten vert det smakebitar av det nye materiale og høgdepunkt frå tidlegare utgjevingar.

Sigrid Moldestad Band: Sigbjørn Apeland (tangenter), Kåre Opheim (trommer), Jørgen Sandvik (gitarar), Anders Bitustøyl (bass), Roald Kaldestad (gitarar)

Dørene opnar kl 20
Spelestart kl 21

BÅRD OSE - Beatles og kvinnene
2026-03-14 17:30 - 19:30 | Arena, Borggata 20, Stord, 5417, Norway
Velkommen til eit føredrag litt utanom det vanlege. Her får du høyre historier om korleis kvinnene, og då spesielt mødrene, inspirerte dei fire gutane frå Liverpool til å lage mange av sine mest kjende songar. Latteren vil henge laust og tårene vil presse seg fram når Bård Ose fortel om bakgrunnen for songar som «I Saw Her Standing There», «Don’t Let Me Down» og «Let It Be» og spelar smakebitar frå desse. Du vil få eit heilt nytt syn på songane, og ikkje minst «Yesterday».
Bård Ose (født 1960) er kjend for sine mange år i NRK, der han kvar veke leverte fleire programmer i P1+ og serverte «PILS» kvar laurdag i 22 år, saman med Finn Tokvam. Han har skrive 15 bøker, blant anna store verk om The Beatles og The Rolling Stones. Han er aktuell med boka «Listelangs» som fortel historiene bak meir enn 2000 slagerar frå 60-talet.

Dørene opnar kl 17.30Arrangentet startar kl 18.00

Maidenheads
2026-03-21 20:00 - 23:30 | Arena, Borggata 20, Stord, 5417, Norway
Maidenheads byr på alle klassikarane frå den tøffaste perioden til verdas beste band – Iron Maiden. Gruppa består av velkjende fjes frå metalscenen på vestlandet: Olav Iversen – vokal (Sahg), Frode Kilvik – Bass (Gahls Wyrd, Aeternus), Torbjørn Ringstad – Gitar, Gjermund Fredheim – Gitar (Taake, ORKAN) og Rune Nesse – Drums (ORKAN, Taake)

Trio Hest i Den Blå Time
2026-03-28 20:00 - 23:30 | Arena, Borggata 20, Stord, 5417, Norway
Kvartetten Trio Hest fyller Blå Time med køntrimusikk av den rotekte sorten, denne palmeafta til endes. Før me går inn i den stille veka ristar me laus til ljomen av favorittar som Johnny Cash, Hank Williams, Willie Nelson, Buck Owens, John Prine og slike. Endre Olsen – song og gitar, Rolf Martin Haldorsen – gitar, Vidar Hope – bass, Erlend Thoresen – trommer. Ja, og sikkert ein og annan gjestevokalist.

PUBKOR I ARENA
2026-04-10 18:00 - 22:00 | Arena, Borggata 20, Stord, 5417, Norway
10. april ynskjer me igjen å samle vener, naboar, kollegaer og songglade i Arena, til ein kveld med musikk, latter og fleirstemt allsong.
KVA ER PUBKOR? Konseptet er enkelt; me lærer oss ein låt på ein kveld, og du treng ikkje ha noko kjennskap til korsong på førehand. Ingen forpliktingar, ingen opptaksprøve – berre herleg song!
Dørene opnar kl. 18:00, øvinga startar kl. 19:00 og varer i ca. to timar.
Kva for ein song me skal lære oss er hemmeleg fram til øvinga startar, men det vil vere ein poplåt som er kjend for dei aller fleste, og teksten vil bli vist på storskjerm. Baren er sjølvsagt open heile kvelden!
Alle er velkomne, uavhengig av bakgrunn, alder (18+), nivå eller talent. Kvelden vert arrangert av Songlaget Stordabuen, og øvinga vert leia av Torleiv Agdestein, som har vore vår faste dirigent sidan 2011. Du vil bli overraska over kor bra han får det heile til å låte på slutten av kvelden! Velkommen til ein sosial og kjekk kveld!

Audrey Horne
2026-04-11 20:00 - 23:00 | Arena, Borggata 20, Stord, 5417, Norway
Bergenshardrockarane Audrey Horne er viden kjende som eit av dei mest hardtslåande livebanda Noreg har å by på. Med suksessplater som «Le Fol», «Youngblood», «Blackout», og no seinast – «Devil’s Bell», har kvintetten sett fyr på konsertscener både i Europa og her til lands. Det handlar om klassiske hardrockriff, store refreng og ein energi som sparkar godt frå seg i mageregionen. Med andre ord: Om du har sans for den ujålete gitarrocken til band som Thin Lizzy, The Who, Iron Maiden og Deep Purple, skal det godt gjerast å kjeda seg i Audrey Hornes selskap. Konsertane er alltid ein fest, noko publikum har lært å setja pris på. Det er nemleg frå scenekanten at den klassiske hardrocken Audrey Horne serverer verkeleg skin!

Dørene opnar kl 20
Spelestart kl 21

Open Arena m/ Michelle Ullestad & aw0
2026-04-18 17:30 - 19:30 | Arena, Borggata 20, Stord, 5417, Norway
Michelle Ullestad har raskt etablert seg som ein av dei mest lovande artistane og låtskrivarane innan norskspråkleg popmusikk. Etter å ha blitt kåra til Årets Urørt av NRK P3 i 2022, har ho fått brei anerkjenning for sitt låtskrivartalent, sine ærlege tekstar og meloditeft.
Med si unike evne til å formidle livets mest sårbare augeblikk på ein medmenneskeleg og fengande måte, har ho imponert både publikum, presse og musikkbransje. Låtar som «Emilie», «La meg ligge» og «Jeg vil ha mer» har gjort henne til ein av dei mest spelte norskspråklege artistane på nasjonal radio.
I 2023 blei Michelle Ullestad nominert til Årets Gjennombrot på P3 Gull og Spellemannprisen-nominert til Årets Låtskrivar for debutalbumet «ingenting varer evig». Albumet fekk strålande meldingar og blei inkludert på fleire lister over årets beste norske album, mellom anna i Dagsavisen og Bergens Tidende.
Ullestad er no klar for å vise fram ei ny side av seg sjølv gjennom musikken som kjem i løpet av våren 2026.
Me får også ønskereprise med våre lokale heltar i aw0. Frontfigurane og låtskrivarane Aksel Dreyer Ur og William Nygård Ormseth har med seg fullt band på scenen – Elliot Sönnerlid (gitar), Edvard Sönnerlid (trommer), Rasmus Nybø Kaldestad (gitar) og Ole Knut Urdal (bass).
Dørene opnar kl 17.30
Spelestart kl 18.00

Sunnhordland Storband med Heine Totland, Karianne Kjærnes og Hans Mathisen
2026-04-24 20:00 | Arena, Borggata 20, Stord, 5417, Norway
Sunnhordland Storband er utrulig stolte over å kunne invitere til eit forrykande show i samarbeid med Heine Totland, Karianne Kjærnes og Hans Mathisen!
Me kjenner alle bømlingen Heine Totland som ein av landets travlaste entertainerar som har hatt hovudroller i store musikalar som Mamma Mia!, Buddy Holly The Musical, Chess, Jesus Christ Superstar og Les Miserables. Han har vore programleiar med Arne Hjeltnes i 3 sesongar av TV-suksessen “Det Norske Måltid”. Han er også vinnar av “Masterchef 2015” på TV3. Våren 2023 gjorde han comeback i rollen som «Harry» i musikalen Mamma Mia! på Folketeatret i Oslo.
Karianne Kjærnes er ein allsidig artist, songar og skuespelar med lang sceneerfaring, kjent for å kombinere musikk og humor til stor begeistring for publikum. Etter ei suksessrik karriere som ein av landets mest framtredende korister, blant annet med seier i Eurovision Song Contest sammen med Alexander Rybak i 2009, har ho satsa på solokarriere og opptrer no på scener over heile landet med eigne show og underhaldningspakkar.
Hans Mathisen er prisbelønt storbandleiar, gitarist og komponist med ein tydeleg melodisk og lyrisk signatur. Med røter i jazztradisjonen, og ei djup interesse for klassisk musikk og filmmusikk, har han utvikla eit tonespråk som forener det strukturelle med det spontane. Han har utgitt fleire kritikerrosa album, komponert for storband, symfoniorkester og film, og spelt med nokon av dei fremste musikarane i Norge og internasjonalt. Hans Mathisen har arrangert stort sett all musikken som me framfører på konserten.

Country Music Fest m/ Dan Smalley, Kayley Bishop og Daniel Borge Band
2026-04-25 19:00 - 23:30 | Arena, Borggata 20, Stord, 5417, Norway
Dei to første Country Music Fest i Arena har vore utselde, og no har Robert og Richard Alsaker nok ein gong samarbeidd med oss om å lokke strålande amerikanske countryartistar til øya.
På plakaten denne gongen har me Daniel Borge m/ fullt band og Kayley Bishop (US), Begge desse er godt kjende for Stordpublikummet, og denne gongen er hovudattraksjonen Dan Smalley (US).
Dan Smalley har ei stemme som minner deg om nokon av sjangerens største. Militærungen, fødd i Alaska og oppvaksen i Shreveport, Louisiana, syng med djup overbevisning, og han byr på ein frisk vri på countrymusikk, inspirert og gjennomsyra av lydane frå røtene sine. Artistar som Merle Haggard, Ray Charles, Al Green og Willie Nelson har vore musikalsk vegvisarar for Smalley, og suksessen til Chris Stapleton, Jason Isbell og Sturgill Simpson trekte han til Nashville.
Sjekk ut artistane på strøymetenestene, følg Country Music Fest på Instagram og gle deg til 25. april!

Dørene opnar kl 19.oo
Spelestart kl 19.30

Christoffer Schjelderup – Tenker Tanker / Sommarteltet 2026
2026-05-29 19:00 - 23:00 | Sommarteltet, Borggata 20, Stord, 5417, Norway
Christoffer Schjelderup tek suksessframsyninga Tenker Tanker ut på turné! Showet har spelt for fulle hus på Ole Bull Scene og blitt sett av over 14 000 publikummarar. Etter ein svært vellukka speleperiode i Bergen er tida no inne for å la fleire oppleve showet live.
I soloshowet Tenker Tanker inviterer Schjelderup publikum inn i sitt eige, ofte kaotiske hovud. Her granskar han alt frå små, kvardagslege absurditetar til større spørsmål om samfunnet rundt oss – alltid levert med ein kombinasjon av sylskarp analyse, sjølvironi og uventa vendingar.
Med ufiltrert humor, presise observasjonar og ei særeigen evne til å gjere det kompliserte både gjenkjenneleg og lattervekkjande, har Schjelderup befest si stilling som ein av landets mest markante standupkomikarar.
Responsen på Schjelderups tredje soloshow har vore svært god frå både publikum og meldarar.
«Det er faktisk sjelden jeg ler så høyt.»
– Bergens Tidende
«Tett mellom de små gullkornene og de virkelig gode vitsene»
– Bergens Tidende
«Tilfredsstillende å se en komiker som kan sitt yrke så bra»
– Bergensavisen
Etterpå blir det show med trudabur Tom Wagtskjold. Han har eit svært variert repertoar, med stor allsongfaktor, og lovar å lage halloi i Sommarteltet!
Teltet opnar kl 19
Spelestart kl 20

The Botten Is Nådd / Sommarteltet 2026
2026-05-30 19:00 - 22:30 | Sommarteltet, Borggata 20, Stord, 5417, Norway
The Botten Is Nådd har i mange år spela kortreist og berekraftig musikk til stor glede for eit enno større publikum – eit publikum som har vist å setje pris på slikt. I eit forsøk på å toppe suksessen medan me framleis er førlege og nokolunde medvitne, har me sydd saman ein heilaftans repertoar der publikum får servert ingenting mindre enn ein «Mods & Bjørn Eidsvåg monsterhitparade». Me inviterar til ein vestlandsk festkveld i norsk språkdrakt, der publikum garantert kan alle tekstane og er invitert til å syngje med for full hals. Mods/Eidsvåg «spesial» har tidlegare vore spelt for fulle hus og med topp stemning. Denne gongen er låtvalet utvida, overraskingar i form av gjester er invitert, og bandet lovar nok ein kveld prega av allsong, energi og ekte speleglede. Kort og godt – sjølv om The Botten Is Nådd er stemninga garantert på topp. Bandet, der alle har dobbeltnamn og ingenting har vist seg å vere enkelt, er sett saman av Knut Birger Paulsen, Jan Evald Kleppe, Jørn Olav Myhre, Rolf Martin Haldorsen og John Einar Olsen. I tillegg har me denne maikvelden forsterka vokalrekka med Kristine K. Olsen og Marit M. Skeie.
Teltet opnar kl 19.00
Spelestart kl 20.00

The Botten Is Nådd / Sommarteltet 2026 EKSTRA!
2026-06-05 19:00 - 23:00 | Sommarteltet, Borggata 20, Stord, 5417, Norway

Sommarkonsert i teltet med Songlaget Stordabuen
2026-06-06 19:00 - 23:00 | Sommarteltet, Borggata 20, Stord, 5417, Norway
Songlaget Stordabuen er attende – og denne gongen altså i teltet på torget!
Etter suksessen med «Raidet mot Stordø Kisgruber» i fjor haust, inviterer det populære koret til ein ny, sprudlande korkonsert – full av kjende og kjære poplåtar frå dei siste 50 åra. Sjølvsagt med fullt band! 75 songarar på scenen og i tillegg Valestrand Mannskor som gjesteartistar. Allsong og topp stemning etter konserten.
Dette blir ein kveld fylt med ekte songglede, humør og allsong som løftar taket i teltet! Ta med vener og bli med på festen!
Teltet opnar kl 19
Spelestart kl 20

Country Music Fest m/ Josh Gallagher, Jake Tankersley og Magnus Bokn / Sommarteltet 2026
2026-06-12 19:00 - 2026-06-13 22:30 | Sommarteltet, Borggata 20, Stord, 5417, Norway
Country Music Fest i Arena har vore ein braksuksess, og no har Robert og Richard Alsaker samarbeidd med Bakeriet Frugård om å lokke strålande countryartistar til Sommarteltet 2026!
Josh Gallagher frå Pennsylvania er standhaftig, sympatisk og skamlaus, og haustar ros frå blant andre Rolling Stone Magazine, i tillegg til nokon av countrymusikkens største heltar. «This kid», sa Garth Brooks om Gallagher, “as soon as he opens his mouth — you believe him.”
Jake Tankersley vaks opp i Sand Springs i Oklahoma. I svært ung alder utvikla han ein stor kjærleik til musikk, og særleg til Johnny Cash, Roger Miller og Elvis Presley. I 2024 fekk han ein «4 Chair Turn» i The Voice, der han kom heilt til Playoffs. Snoop Dogg var coachen hans først, og deretter Gwen Stefani.
Magnus Bokn er oppvaksen i Stavanger, og som 16-åring deltok han i TV 2 si talentkonkurranse Idol, der han nådde semifinalen. Han deltok i same konkurranse to år seinare, og sidan i The Voice i 2017. I sistnemnde konkurranse framførte han Cyndi Lauper sin «Girls Just Want to Have Fun», som seinare har hatt over 3,5 millionar strøymingar på Spotify og YouTube. Innspelinga vart dessutan tildelt ein 19. plass i den internasjonale talentkonkurransen Olympics of Singing.
Teltet opnar kl 19
Spelestart kl 20

Artistdugnad – Samhald i Sunnhordland
2026-06-19 19:00 - 22:30 | Sommarteltet, Borggata 20, Stord, 5417, Norway
Foreininga Samhald i Sunnhordland og Bakeriet Frugård inviterer til artistdugnad i Sommarteltet. Overskotet for kvelden skal gå til velferdstilbod for menneske med rusutfordringar i Stord kommune. I samarbeid med kommunen vil foreininga etablere ulike prosjekt som skal bidra til å glede dei som treng eit avbrekk i kvardagen. Foreininga vil forvalte midlane til prosjekta er gjennomførte. Me håpar også at lokale bedrifter vil vera med og bidra!
Husbandet for kvelden er Endre Olsen, Jørgen Sandvik, Anders Bitustøyl og Hans-Olav Molde. Dei har fått med seg Klangboltane, Kjetil Ottesen, Marius Sjo, Ingjerd Kannelønning Kolstad, Ingrid Belt, Ole André Westerheim, Rasmus Kaldestad, Adin Ridic, Johanne Rolfsnes, Atle Hansen, Daniel Måge og Ragnhild Kambo Grov. Saman vil desse sørge for at stemninga i teltet blir euforisk.
Samhald i Sunnhordland, Bakeriet Frugård og husbandet håpar du har lyst til å vera med og gjera dette til ein suksess!
Teltet opnar kl 19
Spelestart kl 20

Marius & Farius / Sommarteltet 2026
2026-06-20 19:00 - 22:30 | Sommarteltet, Borggata 20, Stord, 5417, Norway
Far og son-duoen Marius & Farius er klare for å skape magi igjen når igjen inntar Sommarteltet på Stord! Med eit unikt samspel, ekte speleglede og ein sjarm som treff midt i hjartet, har Marius & Farius blitt eit av dei mest ettertrakta namna i Sunnhordlandsregionen. Dei fyller hus og hjarte overalt der dei spelar – og denne gongen blir garantert ikkje eit unntak. Publikum kan glede seg til ei uforgløymeleg stemning med både allsong og dans, der favorittlåtane kjem som perler på ei snor. Det er ikkje utan grunn at Sommarteltet har vore fylt til randa dei siste tre åra! Sikra deg billettar no for du vil ikkje gå glipp av denne festen!
Teltet opnar kl 19
Spelestart kl 20

Marius & Farius / Sommarteltet 2026
2026-06-27 19:00 - 22:30 | Sommarteltet, Borggata 20, Stord, 5417, Norway
Far og son-duoen Marius & Farius er klare for å skape magi igjen når igjen inntar Sommarteltet på Stord! Med eit unikt samspel, ekte speleglede og ein sjarm som treff midt i hjartet, har Marius & Farius blitt eit av dei mest ettertrakta namna i Sunnhordlandsregionen. Dei fyller hus og hjarte overalt der dei spelar – og denne gongen blir garantert ikkje eit unntak. Publikum kan glede seg til ei uforgløymeleg stemning med både allsong og dans, der favorittlåtane kjem som perler på ei snor. Det er ikkje utan grunn at Sommarteltet har vore fylt til randa dei siste tre åra! Sikra deg billettar no for du vil ikkje gå glipp av denne festen!
Teltet opnar kl 19.00
Spelestart kl 20.00

Espen Abrahamsen / Sommarteltet 2026
2026-07-03 19:00 - 23:00 | Sommarteltet, Borggata 20, Stord, 5417, Norway
Espen Abrahamsen har på rekordtid slått seg opp som ei av dei mest markante stemmene i norsk standup. Med opptredenar på landets største scener – og ein stil som glir elegant mellom sylskarpe poeng, treffsikker satire og elleville historier, har han blitt ein publikumsfavoritt over heile landet.
Du har kanskje sett han i 71° Nord på TVNorge eller Forræder på TV 2, på VGTV der han leverte den hylla standupspesialen «Legende», eller i Latter Live på NRK.
Men han er aller best når han står på scenen, åleine med ein mikrofon!
Etterpå blir det show med trudabur Tom Wagtskjold. Han har eit svært variert repertoar, med stor allsongfaktor, og lovar å lage halloi i Sommarteltet!
Telte opnar kl 19
Spelestart kl 20

This Was My Life – ein hyllest til Kim Larsen & Gasolin
2026-09-11 20:00 - 23:00 | Arena, Borggata 20, Stord, 5417, Norway
This Was My Life vert rekna som eit av dei fremste tributebanda i Norden til Kim Larsen & Gasolin. Bandet vart starta i Bergen i 2018 og har på kort tid vorte eit ettertrakta namn hjå arrangørar og publikum. Her får du ei musikalsk reise gjennom livet og karrieren til Kim Larsen, med klassikarar som «Papirsklip», «Midt om natten», «This Is My Life» og «Hva gør vi nu, lille du».
Med danske Claus Pedersen i front – og rutinerte musikarar frå musikkmiljøet i Bergen bak seg – vert låtane leverte med respekt for originalane, men òg med varme, nærleik og solid samspel.
Den nære venen til Kim Larsen, Karsten Skovgaard, har sjølv anerkjent hyllesta frå bandet, og har ved fleire høve delt scene med dei som gjesteartist. Skovgaard var i mange år kapellmeister og sologitarist i Kim Larsen & Kjukken.
Dette blir ein kveld for alle som elskar dei tidlause songane til Kim Larsen – allsongfaktoren pleier å vere høg.

Medlemmer:Claus Pedersen (vokal/gitar)Arne Oppedal (gitar)Arild Gjørøy (bass)Ove Gaassand (tangentar)Marius Larsen (perkusjon/vokal/vfx)
Dørene opnar kl 20
Spelestart kl 21

Naboen min
2026-09-12 12:30 - 14:30 | Arena, Borggata 20, Stord, 5417, Norway
Naboen min er bandet til forfattar og låtskrivar Vegard Markhus, og produsent og gitarist Bjørnar Sangolt. Dei har laga songar som Male himlen blå, Gyli gyli gong gong og Rockesock. Rett før konserten på Arena slepp dei ny plate. Bandet lovar ein miks av nytt og gamalt, og ønsker store og små velkomen til å synge, danse, smile og le.
Kor mange ting kan ein gjere samtidig? Er jorda flat? Kan ein alltid stole på ein mann med skjegg? Naboen min har mange spørsmål og få svar. Det einaste dei veit er at det alltid er lov til å bli med å synge, både på vestlandsk og romvesensk!
Bandet har tidlegare gitt ut platene «Rockesock» og «Alt blir feil». Musikken er mykje spelt på Radio Super. For plata «Rockesock» mottok bandet Spellemannsprisen i kategorien barnemusikk.
Arrangementet er eit samarbeid mellom Bakeriet Frugård og Stord Mållag.
Dørene opnar kl 12.30
Spelestart kl 13.00

BÅRD OSE - Stones og damene
2026-09-12 18:00 - 20:00 | Arena, Borggata 20, Stord, 5417, Norway
I dette føredraget vil du få høyra historier om dei mange kvinnene som inspirerte nokre av dei mest kjende songane til det legendariske bandet. Kven var «Ruby Tuesday»? Kven var sambuar med begge gitaristane i bandet på 60-talet? Og kven er det Mick Jagger saknar i «Miss You»?
Latteren vil sitja laust, og nokre tårer vil bli tørka når du får høyra kva som ligg bak songar som «Out Of Time» og «Angie».
Bård Ose (fødd 1960) er kjend for sine mange år i NRK, der han leverte tre vekentlege program i P1+ og serverte «PILS» kvar laurdag i 22 år saman med Finn Tokvam. Han har skrive 15 bøker, blant anna store verk om alle songane til The Beatles og The Rolling Stones. Den aktuelle boka hans er «Listelangs», som fortel historiene bak meir enn 2000 slagarar frå 60-talet.
Dørene opnar kl 17.30
Showstart kl 18

Bare Egil Band
2026-09-18 19:00 - 21:30 | Arena, Borggata 20, Stord, 5417, Norway
Bare Egil Band er kjend for sin humoristiske og ironiske tilnærming til musikk, med tekstar som spenner frå det absurde til det politiske. Han har gitt ut eit titals studioalbum sidan debuten i 1996, og har hatt fleire hittar som «Tagging», «Bæsj i skjegget» og «Arne går mot døra». Han har også vore medlem av band som Gartnerlosjen, Hurra Torpedo og Black Debbath, og er kjend frå TV gjennom sine hyppige opptredenar i program som «Brille», «Nytt på nytt» og «Kongen befaler».
Bare Egil Band lovar ei variert konsertoppleving, men dette er ei grov overdriving. Det blir som vanleg akustisk gitarspeling og ein songstil som spenner frå mumlesong til skriking. Men underhaldande blir det! Nokså!
Dører kl 19
Spelestart kl 20

TØFL
2026-09-19 20:00 - 23:00 | Arena, Borggata 20, Stord, 5417, Norway
TØFL slepp ny musikk og spelar sine største klubbkonsertar over heile landet!
Enorm energi, relaterbare tekstar og rungande allsong. Skillet mellom publikum og bandet opphøyrer, og det er som om heile salen strekker seg mot noko større ilag.
«Det var ren uhemmet glede både på og foran scenen. En sånn konsert der du koser deg, selv om det pøsregner»
Adresseavisen, om TØFL på Pstereo, terningkast 6
Med debut-EPen «Eg ska» frå 2018 etablerte TØFL seg raskt som eit band med ei unik evne til å sette ord på eksistensen, på ein måte dei fleste kan relatere til. Debutalbumet “Eg fins, WTF!?” frå 2022 hausta solide meldingar, og blei etterfulgt av eit utseld Rockefeller. Sist sommar var dei det mest etterspurte bandet på Balestrand Badeklubb, og dei har headlinet Mablisfestivalen og Fredvikafestivalen. Dei har seld ut scener som Samfundet og Fiskepiren fleire gonger.
«På scena er TØFL eit band med uendeleg publikumstekke og energi. (…) Om du aldri har høyrt ei TØFL-låt før, så tek det deg eit par minuttar før du er sjarmert i senk. (…) Her stod dei på plakaten saman med live-legender som Honningbarna og Spidergawd, men klarte likevel å levere dei beste augneblikka av pur festival-lukke.»
NRK P3, Jesper Nondal om TØFL på Fresn
“EP-en «Eg ska» og debutplaten «Eg fins, WTF!?» kunne like gjerne blitt kalt «Greatest Hits Vol. 1» og «Vol. 2», for hele salen synger med på samtlige låter, som alle blir møtt med like store doser engasjement. (…) Hadde jeg vært bookingansvarlig for sommerfestivaler i vårt langstrakte land, hadde jeg gjort mitt ytterste for å få Tøfl så langt opp på plakaten som overhodet mulig. Hvorfor? Fordi publikum går bananas over alt de gjør.“
Aftenbladet, om TØFL på Fiskepiren
Dørene opnar kl 20
Spelestart kl 21

Chris Kläfford–The Kitchen Session Tour
2026-09-25 20:00 | Arena, Borggata 20, Stord, 5417, Norway
«The Kitchen Session Tour» er inspirert av dei spontane musikkstundene som oppstår heime rundt kjøkenbordet, der låtar får leve fritt og historiene får ta plass. På turneen framfører Chris Kläfford sine eigne «Kitchen Sessions»-låtar, i tillegg til utvalde favorittar frå katalogen. Når han legg ut på Noregsturné hausten 2026, inviterer han publikum inn i eit nært og nedstrippa univers, der stemma, gitaren og dei personlege tekstane står i sentrum. Chris Kläfford er artisten som med si unike stemme og sterke tilstedeværelse trollbind publikum verda over. Han er kjend for sine kjensleladda tolkingar, eigne låtar og intense liveopptredenar som skaper ei stemning få andre kan måle seg med. Sidan gjennombrotet i Idol har han markert seg som ei av dei mest særmerkte stemmene i Norden. Internasjonalt fekk han stor merksemd gjennom America’s Got Talent, og med over 1,7 millionar følgjarar på sosiale medium har han bygd opp ein lojal og stadig veksande fanbase. I 2024 turnerte han i Skandinavia og gjennomførte to utselde Europaturnear. Hausten 2026 vitjar han scener over heile Noreg for å gi publikum ei ærleg, varm og kraftfull konsertoppleving.
Arrangementet er eit samarbeid mellom Bakeriet Frugård og Richard & Robert Country Music Fest

Erlend Loe les «Kukene/Kukane»
2026-10-23 18:30 - 22:00 | Arena, Borggata 20, Stord, 5417, Norway
Dette blir ein ekte lesemaraton som vil vare i 2–3 timar, sjølvsagt med velfortente pausar undervegs, der publikum kan strekkje på beina og kjøpe noko i baren.
Erlend Loe er kjend som ein særeigen opplesar – med humor, varme og perfekt timing. Har du høyrt nokre av bøkene hans som lydbok, veit du kva vi snakkar om.
Om «Kukene/Kukane»:
«Ein dag fell penisen til Tander av medan han står i dusjen. Det er lite ideelt og passar dårleg, mildt sagt.» Slik byrjar Kukene / Kukane – ei forteljing om tap, tilknyting og fridom, om kropp, skam og om kva det eigentleg vil seie å vere heil.
Forteljinga er absurd, morosam og tankevekkjande. I kjend Loe-stil balanserer ho lettheit og djupn, med eit blikk for det menneskelege som er både ømt og burlesk.
Boka fekk ei rekkje strålande meldingar då ho kom ut i fjor haust, og ho vart òg nominert til Bokhandlerprisen.
Frå meldingane:
«Når lo eg høgt av ein roman sist? Altså, beint fram skratta?» NRK «Loe er morsom, veldig morsom.» Dagbladet «Forfatterens tørrvittige stil er perfekt for absurde historier som dette.» Stavanger Aftenblad «Det er bare Loe som kan finne på noe så vilt og originalt, her er nok stoff til å kurere en lett høstdepresjon.» Adresseavisen «Loe er som alltid en morsom forfatter. Han skriver med en letthet som er beundringsverdig.» VG
Arrangementet er eit samarbeid mellom Bakeriet Frugård og Stord Mållag.
Dørene opnar kl 18.30
Start kl 19.00
